**Αθήνα:** 22.04.2020

**Αρ. Πρωτ.:** 553

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Επιστολή στον υπουργό Μετανάστευσης για το σχέδιο νόμου «Περί Βελτίωσης Μεταναστευτικής νομοθεσίας»**

Επιστολή με τις συμπληρώσεις, τροποποιήσεις και προτάσεις επί του σχεδίου νόμου «Περί Βελτίωσης Μεταναστευτικής Νομοθεσίας» απέστειλε η ΕΣΑμεΑ στον υπουργό Μετανάστευσης και Ασύλου Παν. Μηταράκη.

Με την επιστολή της η ΕΣΑμεΑ επιδιώκει να αναδείξει την ανάγκη για συστηματική προστασία των ατόμων με αναπηρία, χρόνιες παθήσεις και των οικογενειών τους, που ανήκουν άλλωστε, στις πλέον ευάλωτες ομάδες των προσφύγων και μεταναστών. Επιπρόσθετα, η υποχρέωση διαβούλευσης και συμμετοχής που εδράζεται και προκύπτει από την παρ. 3 του αρ. 4 της Σύμβασης των Ηνωμένων Εθνών για τα Άτομα με Αναπηρίες, και από το Σύνταγμα της Χώρας, είναι προς όφελος της παροχής αποτελεσματικότερων υπηρεσιών και προστασίας των προσφύγων και μεταναστών με αναπηρία και χρόνιες παθήσεις, ιδίως μέσω της στενής και θεσμικής συνεργασίας του Υπουργείο Μετανάστευσης και Ασύλου με την Εθνική Συνομοσπονδία Ατόμων με Αναπηρία (Ε.Σ.Α.μεΑ.). Στην επιστολή μάλιστα τονίζεται ότι χρειάζεται να θεσπιστεί ο ρόλος της ΕΣΑμεΑ ως συμβούλου του υπουργείου Μετανάστευσης και Ασύλου για θέματα προσφύγων με αναπηρία, χρόνιες παθήσεις και των οικογενειών τους.

Αναλυτικά [οι παρατηρήσεις και οι προτάσεις κατά άρθρο](https://www.esamea.gr/our-actions/rest-actions/4749-sympliroseis-tropopoiiseis-protaseis-tis-e-s-a-mea-epi-toy-sxedioy-nomoy-peri-beltiosis-metanasteytikis-nomothesiasa) στην επιστολή.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |